Robotë në fermat bujqësore
Shkencëtarët po krijojnë një robot që mund të kryejë detyrat e përditshme në fermë
Spërkatja me kimikate, monitorimi dhe korrja e të mbjellave janë punë intensive që u marrin kohë fermerëve. Shkencëtarët po zhvillojnë tashmë një robot që mund të kryejë disa nga këto funksione duke përdorur identifikimin me frekuenca radioje. Një robot i tillë që mund të kryejë disa procese njëkohësisht mendohet se do të ndihmojë në uljen e shpenzimeve të fermerëve. Një robot me kamera dhe sensorë frekuencash radioje lëviz përgjatë vreshtave. Është mision eksperimental gjatë të cilit spërkaten me kimikate vreshtat që kanë nevojë të trajtohen. Prototipi i quajtur “IdaBot” u zhvillua nga një ekip inxhinierik në Universitetin Northwest Nazarene, në Nampa të shtetit Idaho. Zoti Griffin thotë se roboti autonom mund të integrohet me teknologji të tjera si p.sh. dronë monitorues. Kamera e dronit dërgon pamje të pemëve, të cilat përpunohen nga një program kompjuterik. Sa më e lehtë ngjyra e kuqe, aq më shumë kimikat do t’i duhet pemës. Roboti do të ndihmonte fermerët të kursejnë shpenzimet për orët e punës dhe do të mundësonte spërkatje vetëm për pemët që e kanë të nevojshme. Ekipi i përbërë nga studentë dhe profesorë po zhvillon edhe një program që do të lidhet me IdaBot, për të përcaktuar me saktësi volumin e frutave që do të mblidhen. Fermerët, si Michael Williamson, dëshirojnë ta provojnë një zgjidhje të tillë. Mendohet se një IdaBot që përdor teknologjinë e identifikimit nëpërmjet radiofrekuencave mund të ketë një kosto relativisht të ulët. “ Shkencëtarët mendojnë se paratë që do të kursejnë fermerët nëpërmjet këtij roboti, do të ulin edhe çmimin e frutave për konsumatorët.